ພວກ​ຜູ້​ນຳ ໃນ​ເຂດ​ອາ​ຟ​ຣິ​ກາ ຕາ​ເວັນ​ຕົກ ແລະ​ຝ​ຣັ່ງ ປະ​ກາດ ການ​ຕໍ່​ສູ້​ຮອບ​ໃໝ່ ຕ້ານ​ພວກ​ກໍ່​ການ​ຮ້າຍ 
ຝ​ຣັ່ງ ແລະ​ກຸ່ມ 5 ປະ​ເທດ​ໃນ​ເຂດ​ຊາ​ແຮ​ລ ໄດ້​ຕົກ​ລົງ​ກັນ ​ທີ່​ຈະ​ປ່ຽນ​ຍຸດ​ທະ​ສາດ ແລະ​ປະ​ສົມ​ປະ​ສານ​ກຳ​ລັງ​ທະ​ຫານ​ ພາຍ​ໃຕ້​ໂຄງ​ຮ່​າງ ​ການ​ບັນ​ຊາ​ການ​ນຶ່ງ​ດຽວ.
ການກໍ່ຄວາມຮຸນແຮງເພີ້ມຂຶ້ນ ຂອງພວກກໍ່ການຮ້າຍ ຢູ່ໃນເຂດຊາແຮລຂອງທະວີບອາຟຣິກາ ໄດ້ບັງຄັບໃຫ້ປະເທດຕ່າງໆ ໃນເຂດອາຟຣິກາຕາເວັນຕົກ ທົບທວນຄືນໃໝ່ ເບິ່ງຍຸດທະສາດ ແລະການທ້ອນໂຮມກຳລັງທະຫານຂອງພວກເຂົາເຈົ້າ ພວກຜູ້ນຳຂອງປະເທດຕ່າງໆ ໄດ້ຖືກເຊື້ອເຊີນ ໂດຍປະທານາທິບໍດີຝຣັ່ງ ທ່ານເອັມມານູແອລ ມາກຣົງ ໃຫ້ໄປຮ່ວມກອງປະຊຸມສຸດຍອດຂອງກຸ່ມຈີ 5 ຊຶ່ງຈັດຂຶ້ນ ທີ່ເມືອງໂປ ໃນພາກໃຕ້ຂອງປະເທດຝຣັ່ງ ເມື່ອວັນຈັນທີ່ຜ່ານມາ ເພື່ອສືບຕໍ່ການຮ່ວມມືກັບປະເທດຝຣັ່ງແລະປະຄວາມເຫັນທີ່ຂັດແຍ້ງກັນກັບອະດີດມະຫາອຳນາດ ທີ່ເຄີຍເປັນເຈົ້າອານານິຄົມເກົ່າ ໄວ້ຕ່າງຫາກ ເພື່ອຕໍ່ສູ້ຕ້ານພວກອິສລາມຫົວຮຸນແຮງ ຫຼືຈີຮາດ Daniel Gillet ມີລາຍງານກ່ຽວກັບເລື້ອງນີ້ ຊຶ່ງໄພສານຈະນຳເອົາ ລາຍລະອຽດ ມາສະເໜີທ່ານ ໃນອັນດັບຕໍ່ໄປ ເມືອງໂປ ເປັນທີ່ຕັ້ງ ຂອງໜ່ວຍປະຕິບັດງານເຮລີຄອບເຕີ້ທີ 5 ຊຶ່ງພວກທະຫານຈາກໜ່ວຍປະຕິບັດງານດັ່ງກ່າວ ແມ່ນຮວມຢູ່ໃນ 13 ຄົນທີ່ເສຍຊີວິດຍ້ອນເຮລີຄອບເຕີ້ຕົກ ຢູ່ທີ່ປະເທດມາລີ ເມື່ອເດືອນພະຈິກປີກາຍນີ້ ປະທານາທິບໍດີຈາກອາຟຣິກາ 5 ທ່ານ ໄດ້ໄປຮ່ວມກັບປະທານາທິບໍດີມາກຣົງ ເພື່ອໄວ້ອາໄລໃຫ້ແກ່ພວກທີ່ເສຍຊີວິດ ຜູ້ນຳຂອງປະເທດຝຣັ່ງ ໄດ້ເຊື້ອເຊີນສະມາຊິກ 5 ປະເທດ ຂອງກຸ່ມຊາແຮລ ທີ່ປະກອບດ້ວຍເບີກີນາຟາໂຊ ມາລີ ມໍຣິເຕເນຍ ນີແຊ ແລະ ຊາດ ເພື່ອໃຫ້ຄວາມ ກະຈ່າງແຈ້ງ ກ່ຽວກັບທ່າທີຂອງພວກທ່ານ ຕໍ່ການມີໜ້າທາງທະຫານຂອງຝຣັ່ງຢູ່ໃນອະດີດຫົວເມືອງຂຶ້ນຂອງຕົນ ກອງປະຊຸມດັ່ງກ່າວ ຈັດຂຶ້ນທ່າມກາງທີ່ມີການປະທ້ວງຢູ່ປະເທດມາລີແລະເບີກີນາຟາໂຊ ບ່ອນທາງບາງຄົນກ່າວຫາວ່າ ການປະຕິບັດງານຂອງທະຫານຝຣັ່ງ ບໍ່ໄດ້ຟື້ນຟູສະຖຽນລະພາບ ສຳລັບທ່ານມາກຣົງແລ້ວ ກອງປະຊຸມທີ່ວ່ານີ້ແມ່ນສະແດງໃຫ້ເຫັນເຖິງການບັນລຸຄວາມຖືກຕ້ອງຊອບທຳຕາມກົດໝາຍໃນການປະຕິບັດງານຂອງຝຣັ່ງ ແລະການໄປມີໜ້າຂອງພວກຜູ້ນຳອາຟຣິກາກໍເປັນທີ່ປາກົດວ່າເພື່ອໃຫ້ການສະໜັບສະໜຸນ ກ່ຽວກັບເລື້ອງນີ້ ປະທານາທິບໍດີເອັມມານູແອລ ມາກຣົງ ກ່າວກ່ຽວກັບເລື້ອງນີ້ວ່າ: ຝຣັ່ງ ແລະກຸ່ມ 5 ປະເທດໃນເຂດຊາແຮລ ໄດ້ຕົກລົງກັນທີ່ຈະປ່ຽນຍຸດທະສາດແລະປະສົມປະສານກຳລັງທະຫານ ພາຍໃຕ້ໂຄງຮ່າງການບັນຊາການນຶ່ງດຽວ ທ່ານປະທານາທິບໍດີມາກຣົງ ປະກາດວ່າ ຝຣັ່ງຈະສົ່ງທະຫານໄປອາຟຣິກາຕື່ມອີກ 220 ຄົນ ແລະຮຽກຮ້ອງໃຫ້ສະຫະລັດ ຮັກສາກຳລັງໄວ້ຢູ່ອາຟຣິກາຕໍ່ໄປ ປະທານາທິບໍດີມາກຣົງ ກ່າວກ່ຽວກັບເລື້ອງນີ້ວ່າ: ພວກເຈົ້າໜ້າທີ່ ອົງການສະຫະປະຊາຊາດ ກ່າວວ່າ ຈຳນວນພວກທີ່ບາດເຈັບລົ້ມຕາຍໄດ້ເພີ້ມຂຶ້ນເປັນ 5 ເທົ່ານັບແຕ່ປີ 2016 ເປັນຕົ້ນມາ ຊຶ່ງໃນປີ 2019 ນີ້ ມີຫຼາຍກວ່າ 4,000 ຄົນໄດ້ຖືກຂ້າຕາຍ ຝຣັ່ງຊຶ່ງເປັນປະເທດມະຫາອຳນາດອະດີດເຈົ້າອານານິຄົມ ມີສ່ວນໄດ້ສ່ວນເສຍຢ່າງໃຫຍ່ໃນເຂດຊາແຮລ ໂດຍມີທະຫານປະຈຳການຢູ່ທີ່ນັ້ນ 4,500 ຄົນ ນັບແຕ່ເລີ້ມການປະຕິບັດງານຢູ່ທີ່ນັ້ນ ໃນປີ 2013 ຝຣັ່ງ ໄດ້ເສຍທະຫານໄປແລ້ວ 41 ຄົນ ໃນການຕໍ່ສູ້ທີ່ປາຣີກ່າວວ່າ ເວລານີ້ປະເທດອື່ນໆຕ້ອງມີສ່ວນແບ່ງນຳ